412T je Ferrari po več slabih sezonah v začetku devetdesetih zopet približal vrhu. Gerhard Berger in Jean Alesi sta v obeh sezonah dokazala, da je bil dirkalnik konkurenčen s serijo uvrstitev na stopničke in štirimi najboljšimi štartnimi položaji. Smola je zmanjšala število zmag na po eno tako za Bergerja, Velika nagrada Nemčije 1994, kot tudi Alesija, Velika nagrada Kanade 1995. Alesi je bil v dobrem položaju za zmago na Veliki nagradi Italije 1995 in Veliki nagradi Nemčije 1995, toda obakrat ga je ustavila okvara. Po koncu sezone 1995 sta se Alesi in Berger preselila v Benetton, zamenjala pa sta ju Michael Schumacher in Eddie Irvine. Schumacher je testiral 412T in ga označil kot dovolj dobrega za naslov prvaka.